OBZORNIK, 16.4.99

Naslov: PRIJELI 22 ILEGALCEV IZ ZRJ

Napoved za  voditelja:

Prometni policisti iz Brežic so danes zjutraj ob pol šesti uri na bencinskem servisu na Čatežu odkrili skupino 22 ilegalcev muslimanske veroizpovedi iz Črne gore, državljanov ZRJ, ki so hoteli z ilegalnim vstopom v Slovenijo do svojcev v Sloveniji in drugje po Evropi. Med njimi je bilo sedem otrok, najmlajši ima manj kot leto dni, najstarejši pa pet let. Ilegalci so se gnetli na manjšem tovornem avtomobilu, ki je imel okvaro. Voznika le tega so ujeli, medtem ko je njegov pomočnik uspel pobegniti in ga še iščejo, zasegli pa so oba avtomobila, tovornjak in golf. Oba osumljenca, ki sta za denar pomagala ilegalcem - ti so prekoračili Sotlo pri vasi Gregovce - sta iz okolice Šentjerneja. Ilegalci so bili zaslišani pri sodniku za prekrške. Ali jih bodo vrnili na Hrvaško, od koder so ilegalno vstopili, pa je odvisno, ali bodo zaprosili za status begunca. 

Posneli smo tudi izjavo enega od beguncev, ki jo lahko vključite v prispevek ali uporabite v kakšnem drugem. Sam nisem uspel le te pokrajšati, ker smo morali oddati kaseto na avtobus. (poslušajte in presodite)

